Diari Oficial de la Generalitat Valenciana


Sumari del DOGV 8532, del 18-04-2019 (2019/3228)

RESOLUCIÓ de 7 de març de 2019, de la directora general de Desenvolupament Rural i Política Agrària Comuna, per la qual s'estableix el règim de controls per monitoratge en la campanya 2019 de sol·licitud única dins del marc de la Política Agrícola Comuna.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3228


Data del document
:   07-03-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 7 de març de 2019, de la directora general de Desenvolupament Rural i Política Agrària Comuna, per la qual s'estableix el règim de controls per monitoratge en la campanya 2019 de sol·licitud única dins del marc de la Política Agrícola Comuna. [2019/3228]  
En data 14 de febrer de 2019, es publica la Resolució de 14 de febrer de 2019, del director de l'Agència Valenciana de Foment i Garantia Agrària, mitjançant la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2019.  
L'apartat 1 detalla les ajudes convocades en la citada resolució, totes elles vinculades a la sol·licitud única i les bases reguladores de la qual es recullen en l'article 1 de l'Ordre 5/2015, de la Conselleria de Presidència, Agricultura, Pesca, Alimentació i Aigua, per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural.  
D'acord amb el que es preveu en el punt 10 de l'article 1 del Reglament d'Execució (UE) 2018/746 de la Comissió de 18 de maig de 2018 pel qual es modifica el Reglament d'Execució (UE) núm. 809/2014 pel que fa a la modificació de les sol·licituds úniques i sol·licituds de pagament i als controls, que permet la utilització de les noves tecnologies en l'administració i incorporar-les al Sistema Integrat de Gestió i Control, i que estableix les condicions per a l'aplicació de les mateixes tant per a la millora dels controls clàssics sobre el terreny, com les condicions que s'hauran de complir per a desenvolupar els controls per monitoratge, és a dir, mitjançant un procediment d'observació, seguiment i avaluació regulars i sistemàtics de tots els criteris d'admissibilitat, els compromisos i altres obligacions que puguen ser objecte de monitoratge mitjançant dades dels satèl·lits Sentinel de Copernicus o altres dades amb valor almenys equivalent, durant un període de temps que permeta extraure conclusions sobre l'admissibilitat de l'ajuda sol·licitada.  
En virtut de la disposició addicional primera de l'Ordre 5/2015, de 27 de febrer, de la Conselleria de Presidència, Agricultura, Pesca, Alimentació i Aigua, per la qual s'autoritza el titular de la direcció general amb competències en gestió de les ajudes de la PAC a adoptar les resolucions precises per al desenvolupament i execució de la citada ordre, resolc:  
De conformitat a l'anterior,  
  
Primer  
S'estableix el sistema de control per monitoratge en els expedients de sol·licitud única de la campanya 2019 que presenten les superfícies declarades en els municipis d'Utiel i Requena. Aquest control es durà a terme en el marc del projecte de controls per monitoratge liderat pel Fons Espanyol de Garantia Agrària (FEGA), segons notificació del Regne d'Espanya a la Comissió Europea de data 30.11.2018.  
  
  
Segon  
El control per monitoratge sobre les superfícies declarades en les línies d'ajuda en el Règim de Pagament Bàsic, Pagament a les Pràctiques Agrícoles Beneficioses per al Clima i el Medi Ambient (Pagament Verd o Greenning), Règim de Xicotet Agricultor i ajuda Acoblada de Fruita seca.  
  
Tercer  
El control per monitoratge consisteix en la comparació de forma contínua, no en un temps determinat, i en substitució dels controls clàssics sobre el terreny, de les respostes espectrals teòriques dels cultius declarats pel sol·licitant en cada superfície, amb la resposta espectral que recull el satèl·lit d'aqueixa superfície durant el cicle complet del cultiu declarat.  
  
Quart  
En els casos en què per a la concessió d'alguna ajuda siga necessari comprovar alguna característica que no es puga sotmetre al monitoratge, aquesta es controlarà mitjançant el sistema de control clàssic de controls sobre el terreny.  
  
Cinqué. Règim de recursos contra la present resolució  
La present resolució no posa fi a la via administrativa i contra aquesta pot interposar-se, en el termini d'un mes a comptar des de l'endemà de la seua publicació, recurs d'alçada davant el titular de la Secretaria Autonòmica d'Agricultura i Desenvolupament Rural, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 7 de març de 2019.- La directora general de Desenvolupament Rural i Política Agrària Comuna: María Teresa Cháfer Nácher.